text: 9 Warmispis familiankupi yanapayta atillankutaq. Bibliaqa, Diosta yupaychaq warmis qusankuta mana saruspalla, mana pantaypi urmanankupaq sumaqta yanapasqankuta rikuchin (Génesis 21:9-12; 27:46–28:2). Ichapis juk warmiqa qusanmanta aswan yuyayniyuq kanman, chayri wak imasta aswan allinta ruwayta yachanman. Chaywanpis qusankuta "jatumpaj qawa[spa]", "Señorman jina" "kʼumuykukoj sonqo" kananku tiyan (Efesios 5:22, 23, 33). Juk warmi Diosta kusichiyta munaspaqa, yachayniyuq kasqanwan qusanta sumaqta yanapanqa, manataq pisipaq qhawaspa qusanta kamachiyta munanqachu. Ajinamanta familianta sumaqta sayachinqa, "yachayniyoj" warmi kasqanta rikuchinqa, Dioswantaq allinpi kanqa (Proverbios 14:1).